Editoryal 


sasyon at mga indibidwal sa loob at labas ng bansa na bumaba- 

tikos sa walang humpay na kampanya ng pampulitikang 
pamamaslang laban sa mga kasapi at lider ng mga progresi- 
bong organisasyon. Subalit lahat ng ito'y pawang inaalipus- 
ta ni Gloria Arroyo sa pagpapatindi ng pasistang pamamas- 
lang, pandarahas at pang-aatake ng kanyang mga armadong 
tauhan laban sa mamamayan kasabay ng kanyang pagma- 


maang-maangan at pagpapabalat-bunga tungkol sa 
"pag-iral pa rin ng demokrasya." 

Nitong nakaraang mga linggo, kasabay ng 
marami pang pagpatay, partikular na tinar- 
get ng mga death squad ng militar ang mga 
tumulong at tumayong saksi noong Pebrero 
sa imbestigasyong isinagawa ng United Na- 
tions sa laganap na pamamaslang. 

Wala pang dalawang linggong nakaaalis 
sa bansa ang misyong pinamunuan ni Prof. 
Philip Alston, UN Special Rapporteur for 
Extrajudicial Executions, pinaslang sa Digos 
City si Renato Torrecampo Pacaide, isang lider 
magsasaka na tumulong na makapanayam ng misyon 
ang mga saksi at pamilya ng ilang biktima. Makalipas 
ang walong araw, pinaslang naman ng militar si Siche 
Gandinao, isang lider-magsasaka na tumestigo laban 
sa AFP sa naturang imbestigasyon. Nagbanta ang mi- 
litar na isusunod na rin ang isa pang saksi, ang kapa- 
tid ni Siche na si Divina. 

Ang pagpatay sa mga saksi sa mga pamamaslang 
ay nagpapatampok sa lubos na kalupitan at kawalang- 
pakundangan ng mga pasistang pinuno at galamay ng 
rehimeng Arroyo. Desperado silang lipulin ang pinaka- 

masusugid na mga pwersang 
naglalantad at bumabatikos sa 
pasistang mga krimen ng rehimen at iba pang mabibi- 
gat na kasalanan nito sa bayan. 

Kasabay ng tuluy-tuloy na pamamaslang, lalong 
pinatitindi at pinapaspasan din ng rehimeng Arroyo 
ang katuwang nitong taktika--ang paglulunsad ng 
maruruming “ligal” at ekstraligal na paraan ng panini- 
ra, panggigipit at panunupil sa mga progresibong 
pwersa at sa mga organisasyon, partido at lider nila. 

Layunin ng rehimen na itulak ang mga ito sa labas 


Pakana laban kay Satur 
Ocampo sa Leyte 


PAHINA 5 PAHINA 6 


ng ligal at parlamentaryong lara- 
ngan ng pakikibaka, pagkaitan ng 
ligalidad at epektibong abot at im- 
pluwensya sa mamamayan, at ipa- 
lapa sa mga halimaw ng pasistang 
estado. Pangunahing pinag-iinitan 
ngayon ng rehimen ang mga prog- 
resibong partido tulad ng Bayan 
Muna, Anakpawis at Gabriela Wo- 
men's Party, lalupa't inaasahang 
makakakuha pa ang mga ito ng ka- 
ragdagang pwesto sa Kongreso. La- 
bis na kinatatakutan ng Malaca- 
hang na umusbong sa Kongreso 
ang isang signipikanteng bloke ng 
mga progresibo na maaaring epek- 
tibong makipagkumbina sa iba 
pang pwersang anti-Arroyo para 
bumuo ng malakas na oposisyon sa 
rehimen. 

Binuo ng Malacafiang ang In- 
ter-Agency Legal Action Group (IA- 
LAG) sa pamumuno nina National 
Security Adviser Norberto Gonzales 
at Justice Secretary Raul Gonzalez 
para mag-imbento ng kung anu- 
anong kasong kriminal laban sa 
mga progresibong partido at indi- 
bidwal. 

Paspasang sinisikap ng Malaca- 
ñang na makapagsampa ng mga 
gawa-gawang kasong kriminal la- 
ban kina Bayan Muna Rep. Satur 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ocampo at iba pang litaw na mga 
indibidwal at lider ng progresibong 
partido at organisasyon upang ma- 
ibaling sa mga ito ang akusasyon 
sa maramihang ekstrahudisyal na 
pagpatay sa mga aktibista at ma- 
pawalang-sala ang rehimen at mga 


berdugo nito. Sa gayon, pinaiim-.. 


bento ng Malacanang sa IALAG 
ang maraming nilubid na isto- 
rya at kasong kriminal tung- ~ 
kol sa nabubungkal daw nilang 
mga "mass grave" o tambakan 
ng mga bangkay ng NS 
pinaghihinalaang ahente 
ng militar na ahente Gag 
umano ng BHB. 
Ang gawa-ga- 
wang kasong 
isinampa laban 
kay Ocampo at 
51 iba pa kaug- 
nay ng umano'y | 
purgahan sa Ba- 
gong Hukbong Bayan sa Leyte ma- 
higit dalawang dekada na ang na- 
karaan ay isa lamang sa 1,500 ka- 
song inihahanda ng IALAG laban sa 
mga progresibong pwersa. 
Paghahanda rin ang mga ito ng 
rehimeng Arroyo sa planong idekla- 
rang iligal ang mga progresibong 
organisasyon dahil ang mga ito 


bi 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


umano ay mga “prente” ng Partido 
Komunista ng Pilipinas. Balak ga- 
mitin ng Malacafiang bilang instru- 
mento ang pasistang Anti-Terror 
Law, oras na magkabisa ito sa Hul- 
yo. Makapanalo man ng maraming 
kinatawan sa Kongreso ang mga 
progresibong 
partido, isa- 
sangkalan ang 
pagtataguri sa 
kanila bilang mga 
"terorista” upang 
13 mapatalsik silang 
lahat, katulad ng 
ginawang pagsipa sa 
mga kinatawan ng De- 
mocratic Alliance no- 
ong 1950. 

Ngunit hindi ito 
basta-bastang maga- 
gawa ng rehimen. Pa- 
tuloy itong mahigpit 
na tututulan ng mga 
progresibong pwersa 
at mamamayang pu- 
nung-puno ng galit sa sukdulang 
brutal, mapanupil at tusong rehi- 
men. 

Ipinamamalas ng mamamayang 
Pilipino ang mataas na antas ng 
determinasyon at militansya. Bu- 
ong-tapang nilang nilalabanan ang 
sukdulang paggamit ng rehimen sa 
lahat ng kapangyarihan ng pasis- 
tang estado. Walang pagod nilang 
inilalantad bawat hibla ng kasinu- 
ngalingan at puspusang sinasagu- 
pa nang ngipin-sa-ngipin bawat 
imbing pakana, bawat maruming 
taktika, bawat pambabaluktot sa 
batas at bawat pasistang krimen ng 
rehimeng Arroyo. 

Sa panig ng rebolusyonaryong 
armadong kilusan, higit pa nitong 
pag-iibayuhin ang mga taktikal na 
opensiba sa buong bansa upang 
ipagtanggol ang mamamayan, pa- 
rusahan ang mga pasistang krimi- 
nal, mag-ambag sa pagpapabilis ng 
pagbabagsak sa rehimeng Arroyo at 
ibayong maisulong ang rebolu- 
syong Pilipino. ABI 

Rehimeng Arroyo, 
nahihiwalay na sa daigdig 


atulad ng nangyari noon kay Marcos at sa ibang pasistang dikta- 
k dor sa nakaraan, mabilis ngayong nahihiwalay si Arroyo sa buong 


mundo bunga ng pagkakalantad ng mga pasistang krimen nito. 
Nauubusan na si Arroyo ng kakampi habang dumarami ang mga organi- 
sasyon, mga upisyal ng gubyerno at prominenteng personalidad na nag- 
papahayag ng pagkabahala kundi man tahasang pagtutol sa kanyang dik- 


tadura. 


Ang internasyunal na pagkaka- 
hiwalay ng rehimeng Arroyo ay ma- 
halagang tagumpay ng mamama- 
yang Pilipino. Sa kasaysayan ng 
mundo, nakahanay na si Arroyo sa 
mga labis na kinamumuhiang dik- 
tador tulad nina Marcos at Pi- 
nochet. 

Pagdinig sa Senado ng US. Ni- 
tong Marso 14, isinagawa ng Com- 
mittee on East Asian and Pacific 
Affairs sa Senado ng US ang isang 
pagdinig tungkol sa mga kaso ng 
pamamaslang sa Pilipinas. Pina- 
ngunahan ito ng anti-Bush na se- 
nador na si Barbara Boxer, Assis- 
tant Majority Leader ng Democratic 
Party. Isinagawa ang imbestiga- 
syon sa tulak na rin ng mga orga- 
nisasyong Filipino-American sa US, 
mga organisasyong relihiyoso at 
mga progresibong organisasyon. 

Kabilang sa mga humarap sa 
pagdinig na ito sina Bishop Eliezer 
Pascua, pangkalahatang kalihim ng 
United Church of Christ in the Phil- 
ippines (UCCP); Marie Hilao-Enri- 
quez, pangkalahatang kalihim ng 
Karapatan, at isang upisyal ng Am- 
nesty International (AI). Tinang- 
gap din ng komite ni Senador Box- 
er ang panimulang ulat ni Prof. 
Philip Alston, ang UN Special Rap- 
porteur on Extrajudicial Executi- 
ons. Nagpadala rin ng testimo- 
nyang naka-bidyo si Bayan Muna 
Rep. Satur Ocampo na hindi naka- 
dalo sa pagdinig dahil sa ipinala- 
bas ng korte na mandamyento de 
aresto. 

Inilahad ng mga tumestigo ang 

napakarami nang kaso ng pama- 
maslang, kabilang ang pagpatay sa 
25 taong-simbahan na pawang ka- 
anib ng UCCP, gayundin ang mahi- 
git 129 kasapi ng Bayan Muna. Pa- 
wang tinukoy ng mga tumestigo na 
responsable sa pama- 

maslang ng daan- sA 
daang mga EZ 
aktbista ang 
mga ele- £ 
mento ng 4 
militar sa f 
Pilipinas. 
Binatikos | 
ni Ocam- 4 
po ang 
walang 
pagtata- NE 
nging pagtar- N 
get ng rehimeng 
Arroyo kapwa sa 
mga armado at di-armado pwersa 
at ang pagturing nito sa Bayan Mu- 
na at iba pang hayag na progresi- 
bong partido at organisasyon bi- 
lang mga prenteng komunista. Ani- 
ya, ito ang nasa likod ng tuluy-tu- 
loy na pamamaslang at panggigipit 
sa mga aktibista ng Bayan Muna, 
pati na sa mga kinatawan nito sa 
Kongreso. 

Bilang tugon, ipinarerepaso ni 
Senador Boxer sa State Department 
ang tulong-pinansyal ng US sa Pili- 
pinas. Aniya, kailangang tingnan 
kung ang buwis ng mamamayang 
Amerikano ay nagagamit sa mga 
pampulitikang pamamaslang at 
paglabag sa karapatang-tao sa Pili- 
pinas. 


Kahit hindi inimbita, nagpada- 
la ang rehimeng Arroyo ng mga 
upisyal ng pulis sa pangunguna ni 
na PNP Deputy Dir. Gen. Avelino 
Razon Jr. na namuno sa Task Force 
Usig at Dir. Edgardo Doromal ng 
Criminal Investigation & Detection 
Group (CIDG) . Dahil dito, kinasti- 
go ni Senator Boxer ang gubyer- 
nong Arroyo sa Pilipinas sa pagpa- 
padala nito ng mga di imbitadong 
pulis sa pagdinig na aniya'y maka- 
kapanduro lamang sa mga tumetes- 
tigo roon. 

Anti-Terror Law, ipinababasu- 
ra ng UN Special Rapporteur. 
Ilang araw bago ito, nanawagan si 
Prof. Martin Scheinin, ang United 


Nations Special Rapporteur on the 


Promotion and Protection of 
ky Human Rights and Funda- 
\ mental Freedoms while 
Countering Terrorism, 
na ibasura ang anti- 
| terror law na aniya'y 
labag sa mga interna- 
syunal na alituntunin 
j at pamantayan para sa 
karapatang-tao. 

Sa isang 
= pahayag, 
@ tinukoy ni 
Professor 
Scheinin 
ang mga 
probi- 
syon na Hu- 
man Security Act (HSA) na direk- 
tang taliwas sa mga probisyon ng 
International Covenant on Civil and 
Political Rights (ICCPR) at hindi 
umaayon sa mga pandaigdigang 
pamantayan sa karapatang-tao. Ka- 
bilang sa mga ito ang napakasak- 
law na depinisyon ng mga teroris- 
tang gawain na taliwas sa Article 
15 ng ICCPR. 

Aniya, ang mahigpit na pagta- 
takda ng 40 taong pagkakabilango 
anuman ang bigat ng kaso ay maa- 
aring sumobra sa maraming kaso. 
Kinwestyon din niya ang kawalan 
ng kakayahan at ang pagiging ma- 

kaisang-panig ng mga ahensyang 
inatasang tumingin sa mga kaso ng 
mga detenidong suspek dahil ang 
mga ahensyang ito ay bahagi ng 
ehekutibo. Taliwas umano ito sa 
garantiyang itinatadhana ng Ar- 
ticle 9 ng ICCPR na nagsasaad na 
ang mga kapangyarihang ito ay da- 
pat ipaubaya sa hudikatura. 

Binatikos din niya ang probi- 
syong naglilimita sa pagkilos ng 
mga pinagsususpetsahan kahit wa- 
la pang matibay na ebidensya ng 
pagkakasala. 

Bago naglabas si Prof. Scheinin 
ng pahayag, maaalalang naglabas 
na rin ng panimulang ulat si UN 
Special Rapporteur on Extrajudicial 
Executions Philip Alston na tumu- 
koy sa buong establisimyentong 
militar bilang responsable sa mga 
pamamaslang ng mga aktibista. 
Ang UNHRC Special Rapporteur pa- 
ra sa mga kaso ng enforced disappe- 
arances o pagdukot ay hinihikayat 
ding magsiyasat sa Pilipinas dahil 
sa napakarami nang kaso ng mga 
pagdukot na ginagawa ng mga ar- 
madong pwersa ng estado. 

Sa New Zealand at European 
Union. Isang prominenteng perso- 
nahe sa New Zealand, si Prof. Jane 
Kelsey, ang sumulat kay Prime Mi- 
nister Helen Clark para hilingin sa 
kanya na muling kausapin si Gloria 
Arroyo tungkol sa mga paglabag sa 
karapatang-tao sa Pilipinas. Maa- 
alalang nauna nang nagpahayag ng 
pagkabahala si Prime Minister Clark 
nang tumungo siya sa Pilipinas no- 
ong nakaraang taon. Subalit ayon 
kay Professor Kelsey, walang katu- 
turan ang ibinigay na katiyakan ni 
Arroyo kay Clark. Hiniling niyang 
muling kausapin ni Prime Minister 
Clark si Arroyo at igiit na dapat 
nang ihinto ang mga pampuliti- 
kang pamamaslang at pagkukulong 
ng mga progresibong aktibista. 

Maging ang European Commis- 
sion, mga gubyerno at parlamento 
kabilang ang mga nasa (Canada, 
Belgium, Finland, New Zealand at 

marami ring mga organisasyon ng 
simbahan sa iba't ibang dako ng 
daigdig ay nagpahayag ng pagkun- 
dena at nagbabalak din ng kani-ka- 
nilang mga imbestigasyon sa mga 
nagaganap na karahasan ng estado 
at panunupil ng rehimeng Arroyo 
sa mga progresibong pwersa at si- 
bilyan. 

Permanent People's Tribunal. 
Nakatakdang ilunsad sa mga susu- 
nod na araw ang ikalawang sesyon 
ng Permanent People's Tribunal 
(PPT) na nauna nang nagsakdal sa 
rehimeng Arroyo. Kabilang ang 
mga kaso ng pamamaslang at pag- 
labag sa mga karapatang-tao sa 
mga kasong didinggin ng PPT. Bu- 
kod sa pagsusumite ng pinal na 
ulat nila sa UNHRC, magsusumite 
rin ang Alston Mission ng kopya ni- 
to sa PPT. 


International Parliamentary 
Union. Sa darating na Mayo, mu- 
ling bibisita sa bansa ang mga ki- 
natawan ng International Parlia- 
mentary Union upang imbestiga- 
han ang patuloy na pagkakakulong 
kay Rep. Crispin Beltran ng Anak- 
pawis at ang isinampang kaso la- 
ban kay Rep. Satur Ocampo ng Ba- 
yan Muna. 

ALRC. Tinawag ding bulok ng 
Asian Legal Resource Center (ALRC) 
ang sistemang hudisyal sa Pilipinas 
dahil sa kainutilan ng pulisya at 
mga korte na imbestigahan at lu- 
tasin ang mga paglabag sa karapa- 
tang-tao. Ang ALRC, na naglabas 
ng isang 192-pahinang ulat tung- 
kol sa sistemang hudisyal sa Pilipi- 
nas, ay isang organisasyon ng mga 
abugado na nakabase sa Hong 
Kong. TAB 


Militarisasyon sa Kamaynilaan 


ariing binatikos ng mga residente ng mga maralitang komuni- 
dad sa Metro Manila ang patuloy na militarisasyon sa kanilang 


mga lugar at ang panggigipit sa mga lider at myembro ng mga prog- 
resibong partido. Hindi mapagtakpan ng AFP ang maitim na layunin 
ng naturang deployment ng mga sundalo kahit pang-upisinang uni- 
porme na lamang ang ipinasusuot sa kanila sa halip na unipormeng 
pangkombat. 

Sa Tondo, iginigiit ng mga residente kasama ang mga taong- 
simbahan at mga nagtataguyod ng karapatang-tao ang pag-alis ng 
mga SOT na namamalagi roon mula pa noong Nobyembre. Pinagba- 
bawalan ng mga sundalo ang mga tao na sumama sa mga protesta 
at nangangampanya sila laban sa mga progresibong partido. 

Sinimulan naman ng Kabataan Party noong Marso 12 ang kam- 
panya para mangalap ng isang milyong pirma laban sa presensya ng 
militar sa mga eskwelahan at barangay sa Metro Manila. 

Binatikos ng Kabataan Party ang pananakot at pagmamanmang 
ginagawa ng mga sundalo sa mga lider kabataan. Sa lahat ng mga 
porum na inisponsor ng AFP sa mga eskwelahan, matapang silang 
hinarap ng mga estudyante at pinasinungalingan ang kanilang mga 
pambabaluktot laban sa mga progresibong organisasyon. 

Pinaplano rin ng AFP na magdeploy ng SOT sa mga komunidad 
na Moro sa Metro Manila, ayon kay Brig. Gen. Delfin Dolorfino, ku- 
mander ng NCR Command. Pupuntahan daw nila ang mga moske pa- 
ra "makipagdayalogo” sa mga tao gaya ng ginawa nila sa mga es- 
kwelahan sa Metro Manila kung saan sinisiraan nila ang mga prog- 
resibong partido at tinatakot ang mga estudyante para huwag su- 
mapi sa mga militanteng organisasyon. ABI 


ANG BAYAN Marso 21, 2007 


PANANALANTA NG PASISTANG ESTADO 


Panggigipit sa mga 
progresibo, pinag-iibayo 


kaso ng paniniil at panggigipit sa mga kandidato at kasapi ng 


H abang papalapit ang eleksyon sa Mayo, lalong tumitindi ang mga 


mga progresibong partido. 

Nitong Marso 16, inaresto ng 
mga tauhan ng Philippine National 
Police (PNP) si Bayan Muna Rep. 
Satur Ocampo sa bisa ng gawa-ga- 
wang kaso ng pagpatay na isinam- 
pa sa Leyte laban sa kanya, kay 
Prof. Jose Ma. Sison at 50 iba pa. 
Dinakip si Ocampo matapos siyang 
magsampa ng petisyon sa Korte 
Suprema para kwestyunin ang kan- 
yang kaso at magpresenta ng mga 
ebidensyang magpapawalang-sala 
sa kanya. 

Iniutos ng korte na pansaman- 
tala siyang panatilihin sa kustodi- 
ya ng PNP sa National Capital Re- 
gion habang hinihintay ang pagdi- 
nig ng Korte Suprema sa kanyang 
petisyon. Sa kabila nito ay sapili- 
tan siyang isinakay sa isang ero- 
plano patungong Leyte noong ma- 
daling araw ng Marso 19. Nagpalu- 
sot ang pulisya na hindi pa umano 
nila natatanggap noon ang upisyal 
na kautusan ng korte. Napilitan 
ang PNP na ibalik si Ocampo sa 
Maynila sa kalagitnaan ng byahe 
nang matanggap na nila ang naka- 
sulat na utos ng korte sa Leyte na 
hindi na dapat ituloy ang pagdada- 
la kay Ocampo roon. 

Bukod sa ligal na balakid, nag- 
patung-patong na rin ang pampuli- 
tikang sagutin ng rehimen nang tu- 
ligsain ng iba't ibang sektor ang 
mararahas na hakbang ng gubyer- 
nong Arroyo laban kay Ocampo. 

Ang Cabinet Oversight Commit- 
tee on Internal Security (COCIS) at 
Inter-Agency Legal Action Group 
(IALAG) ng Malacafang ang utak 
sa pagsasampa ng kaso laban kay 

Ocampo at 51 iba pa. Pinararata- 
ngan si Ocampo na nag-utos ng 
pagpatay sa mga taong nahukay sa 
isa umanong “mass grave” sa Sa- 
pang Daku, Barangay (Caulisian, 
Inopacan, Leyte. Pinalalabas ng 
AFP na ang mga nakalibing doon ay 
mga biktima ng “purgahan” sa ha- 
nay ng Bagong Hukbong Bayan. 

Mariin ding kinundena ni 
Professor Sison ang isinampang ka- 
so laban sa kanila. Aniya, ginaga- 
mit ito ng rehimeng Arroyo upang 
pagtakpan ang lumalalang kaso ng 
ekstrahudisyal na pamamaslang sa 
bansa. 

Katulad ni Sison, binigyang-di- 
in ni Ocampo na siya noon ay na- 
kakulong sa maximum security pri- 
son ng militar. Ayon din sa peti- 


n 


syon ni Ocampo, puro kasinungali- 
ngan ang paratang ng militar dahil 
lima sa mga kalansay na ebidensya 
sa kasong pagpatay laban sa kanya 
sa Inopacan, Leyte ay dati nang 
nahukay umano ng militar sa Ba- 
rangay Monterico, Baybay, Leyte 
noong 2002. “Naglilipat-lipat si 
(AFP Chief-of-staff Hermogenes) 
Esperon ng mga bungo,” ani Ocam- 
po. 

Bukod rito, ani Ocampo, ang 
piskal na humawak ng kaso sa Bay- 
bay ay siya ring humahawak ng ka- 
so ngayon sa Inopacan, at pareho 
rin ang testigo sa dalawang kaso. 
Subalit hindi binanggit ng natu- 
rang testigo ang pangalan ni 
Ocampo noong 2002. 

Ayon naman sa mga residente 
ng Inopacan na nakapanayam ka- 
makailan ng Ang Bayan, hindi 


“mass grave” ng mga biktima ng 
purgahan ang libingang hinukay ng 
militar sa Inopacan kundi ordinar- 
yong sementeryo. Matinding pana- 
nakot at mga pagbabanta ang gi- 
nagawa ng AFP sa mamamayan do- 
on para pigilan silang magsalita at 

pabulaanan ang kasinungalingan. 
Katunayan, marami sa mga residen- 
te ang nagsilikas na dahil sa takot. 
Ayon naman sa Mt. Amandewin 
Command, lokal na kumand ng BHB 
sa Leyte, ang saksing ipinrisinta ng 
militar na si Zacarias Piedad ay da- 
ting myembro ng BHB na itiniwa- 
lag dahil sa pagtatraydor at matin- 
ding paglabag sa mga patakaran ng 
BHB. Nasangkot siya sa iba't ibang 
gawaing kriminal at may panahong 
nakulong pa siya dahil sa pagnana- 
kaw. Nirekrut siya ng AFP bilang 
elemento ng CAFGU at naging akti- 
bo siyang bayarang ahente ng mili- 
tar. Noong panahong umano'y na- 
saksihan niya ang pag-uutos ni 
Ocampo sa pamamaslang, ni hindi 
siya nakatalaga sa naturang lugar. 
Kasabay ng pinaigting na ha- 
rasment kay Ocampo, minamanma- 
nan na rin ang mga upisina ng mga 
progresibong partido. Ilang araw 
nang binabantayan ng mga ele- 
mento ng PNP at CIDG ang mga 
upisina ng Kilusang Mayo Uno, Ki- 
lusang Magbubukid ng Pilipinas, 
Anakpawis at iba pang organisa- 
syon. Lulan ng sasakyan ang mga 
naniniktik habang kinukunan ng 
litrato ang mga naturang opisina. 


Pagdumog kay Ka Satur sa Leyte, 
binalak ng Malacanang 


I7 bayarang grupo ng mga vigilante ang naghihintay sana sa 
paglapag ni Ka Satur Ocampo sa Hilongos, Leyte noong Marso 19 
para dumugin siya at ipahiya. 

Ayon sa mga ulat, isang araw bago ang nakatakdang pagdala ro- 
on sa progresibong mambabatas, nagpaskil na ng mga poster sa bu- 
ong bayan ang mga tim ng mga sundalo na nang-aalipusta sa kan- 
ya at isang van ang nag-iikot at nagbobrodkas ng mga paninira la- 
ban sa kanya. Ito ay para lumikha ng kundisyon para sa imbing pa- 
kana ng Malacañang na dumugin umano si Ka Satur ng mga galit na 
residente. Sa aktwal, ang mga ito ay mga grupo ng mga anti-komu- 
nistang vigilante na pinakikilos ng AFP upang dumugin si Ka Satur 
oras na dumating siya sa Hilongos. Ang plano ay palalabasin ng PNP 
na nawalan na sila ng kontrol sa pagdagsa ng mga taumbayan at 
hindi na nila naprotektahan si Ka Satur. 

Minamadali sana ng Malacañang na ilusot ang kanilang malagim 
na pakana bago dumating ang nakasulat na kautusan ng korte na 
ibimbin muna si Ka Satur sa Maynila. Sa huli ay dumating ang kau- 
tusan habang nasa ere na ang eroplanong sinasakyan ni Ka Satur at 
inulan ng matitinding batikos mula sa iba't ibang sektor ang gina- 
wang makahayop na pagtrato sa kanya. Kaya napilitan ang Malaca- 
ñang na iatras ang plano at iutos ang pagbabalik kay Ka Satur sa 


Maynila. 


Sa Batangas City, hinaras ng 
AFP ang mga kasapi ng Samahang 
Magsasaka sa Batangas-KMP ha- 
bang nangangampanya sila. 

Binatikos naman ng Anakpawis 
ang harasment sa kanilang partido. 
Ani Rep. Rafael Mariano, tinutugis 
ng Malacañang at AFP ang ligal na 
kilusan at bahagi ng pasistang 
pang-aatake rito ang diskwalipika- 
syon, pagpatay at panunupil. Bu- 
mabalik, aniya, ang panahon ng 
batas militar dahil sa patuloy na 
mga atake ni Arroyo sa mamama- 
yan. Nangako siyang lalabanan at 
bibiguin ng Anakpawis ang mga 
pang-aatakeng ito. 

Sa Iloilo City, binatikos ng mga 
militanteng organisasyon ang 
tangka ng mga galamay ng rehi- 
meng Arroyo na sunugin ang upisi- 
na kung saan inihahanda ang mga 
istrimer, poster at iba pang mater- 


ABI 


yales na pangampanya ng Bayan 
Muna (BM), Gabriela Women's Par- 
ty, Anakpawis at Kabataan Party sa 
Barangay Sto. Niño Sur, Arevalo 
District. Hinagisan ng mga naka- 
motorsiklong lalaki ng mga molo- 
tov ang upisina noong madaling 
araw ng Marso 18. Bahagyang na- 
sunog ang bubong ng upisina. 
Nangunguna ang BM, Anakpa- 
wis at Gabriela Women’s Party sa 
mga huling sarbey ng SWS at Pulse 
Asia. Lumabas sa mga sarbey na ito 
na mahihigitan pa ngayon ng tat- 
long nangungunang partido ang 
mga nakamit nila noong eleksyon 
ng 2001 at makapagpupwesto sila 
ng maksimum na tig-tatlong kina- 
tawan sa Kongreso. Sa sarbey ng 
Pulse Asia ay kabilang din ang Ka- 
bataan Party sa mga bagong parti- 
dong malamang na manalo sa elek- 
syon sa party-list. ABI 

PANANALANTA NG PASISTANG ESTADO 


Testigo sa imbestigasyon 
ni Alston, pinaslang 


samis Oriental na humarap sa Alston Mission para idiin ang AFP sa 


À ng karumal-dumal na pagkakapaslang sa isang testigong taga-Mi- 


mga kaso ng ekstrahudisyal na pagpatay ang pinakatampok sa pi- 
nakahuling mga kaso ng karahasang militar na nakalap ng Ang Bayan mu- 
la huling bahagi ng Pebrero hanggang unang bahagi ng Marso. 


Marso 13. Pinatay ng apat na 
nakamotorsiklo si Carlito Getrosa 
sa Barangay Midpapan, Pigcawa- 
yan, North Cotabato. Si Getrosa, 
49, ay myembro ng partidong Ba- 
yan Muna. Binaril siya sa harap ng 
kanyang pamilya at mga kaibigan 
sa kanyang tahanan. 

Pawang nakamas- 
kara at naka-combat 
boots ang apat na sa- 
larin na tumakas sa- 
kay ng dalawang mo- 
torsiklo. 

Marso 10. Pinas- 
lang si Siche Busta- 
mante-Gandinao ng 
isang elemento ng 
death squad. Naganap 
ang pamamaslang 
ilang dipa lamang mula sa isang 
detatsment ng 9th IB sa Sityo Na- 
buolan, Barangay Guinalaban, Sa- 
lay, Misamis Oriental. Binaril si 
Gandinao habang naglalakad siya 
kasama ang kanyang asawa at mga 
anak pauwi sa kanilang tahanan 
mula sa kanilang taniman. Apat na 
bala ang tumama sa kanyang ulo at 
katawan. 

Si Gandinao, 56, ay myembro 
ng Misamis Oriental Farmers Asso- 
ciation (MOFA) at ng Bayan Muna. 
Ang pagpaslang kay Bustamante- 
Gandinao ay isinagawa wala pang 
isang buwan matapos siyang tu- 
mestigo sa isinagawang imbestiga- 
syon ni Prof. Philip Alston, Special 
Rapporteur on Extrajudicial, Sum- 
mary or Arbitrary Executions ng 
United Nations Human Rights 

Council. 

Testigo si Gandinao sa pagpas- 
lang noong Pebrero 8 kay Dalmacio 
“Tatay Daki” Gandinao, tagapangu- 
lo ng MOFA at provincial coordina- 
tor ng Bayan Muna sa Misamis 
Oriental. Katulad ni Tatay Daki, si 
Siche ay aktibo sa 
kampanya laban sa 
militarisasyon at sa 
mga paglabag ng mi- 
litar sa karapatang- 
tao sa kanilang lugar. 

Ayon kay Elda, 
anak ng biktima, na- 
kita niyang sinundan 
sila ng salaring naka- 
motorsiklo matapos 
dumaan sa detats- 
ment. Tumakas ang 
salarin papunta sa direksyon ng de- 
tatsment matapos ang pamamaril. 
Nang tumawag ng tulong si Elda, 
isa pang motorsiklo ang lumapit sa 
kanila at pagkatapos ay pumunta 
sa detatsment. Bumalik ang motor- 
siklong ito sa kanila kasama ang 
isa pang motorsiklo lulan ang mis- 
mong salarin. 

Kunwa'y kinasuhan na ng rehi- 
men ng pagpapabaya ang dalawang 
elemento ng CAFGU at isang sunda- 
long nakatalaga noon sa "kabigu- 
an" nilang rumesponde sa paghingi 
ni Elda ng saklolo. 

Pangalawa na si Siche Gandinao 
sa mga tumulong sa imbestigasyon 
ni Professor Alston na pinaslang. 
Nauna nang iniulat ng AB ang pag- 
kakapaslang nito lamang Marso 2 
kay Renato Torrecampo Pacaide, 


n 


pangkalahatang kalihim ng Nagka- 
hiusang Mag-uuma sa Davao del 
Sur at provincial coordinator ng 
Anakpawis. Isa si Pacaide sa mga 
nangasiwa sa mga panayam ng Al- 
ston Mission sa mga testigo sa eks- 
trahudisyal na mga pamamaslang. 

Marso 2. Pinatay ng isang ele- 
mento ng death squad sa Morong, 
Bataan si Felisa Ocampo, 59, coor- 
dinator ng Bayan Muna sa naturang 
bayan. Pinagbabaril siya sa harap 
ng tindahan ng kanyang kapatid 
mga alas-7:30 ng umaga. Ayon sa 
mga saksi, sumakay sa isang kotse 
ang salarin kasabay ng tatlong iba 
pa. Kasunod ng kotse ang isang 
motorsiklong may sakay na dalawa 
pang lalaki. 

Bago ito, apat na sundalo ang 
naghanap kay Ocampo sa kanyang 
bahay noong Marso 1. Nakitulog sa 
bahay ng kanyang kapatid si Ocam- 
po noong gabing iyon subalit doon 
siya inabutan kinabukasan ng mga 
berdugo. 

Pebrero 26. Tinangkang duku- 
tin at paslangin ng apat na lala- 
king armado ng mga armalayt si 
Eduardo Macapagal, 56, sa kanyang 
bahay sa Barangay Bulaus, Masan- 
tol, Pampanga. Napilitang umatras 
at nagkasya na lamang sa pagba- 
banta ang mga lalaki nang tumang- 
gi ang kanyang pamilya na bitawan 
si Macapagal. 

Napag-alaman ng pamilya na 
ang sasakyang ginamit ng apat na 
lalaki ay pag-aari ng barangay na 
hiniram noong araw na iyon ng 
isang Sergeant Lumasac. Ayon sa 
kapitan ng barangay, si Lumasac ay 
isa sa mga sundalong nakadeploy 
sa Macabebe, Pampanga para pigi- 
lin diumano ang mga pampuliti- 
kang pamamaslang. Ayon sa Anak- 
pawis-Central Luzon, malinaw na 
ipinakikita ng kasong ito ang di- 
rektang ugnay ng mga sundalo sa 
mga pamamaslang. AB] 

N BALITA | 


Pandaraya sa eleksyon, bwelong-bwelo na 


Meets araw noong Marso 11, tinupok ng apoy 
ang lumang gusali ng COMELEC sa Maynila. Na- 
abo ang katakut-takot na mahahalagang dokumen- 
to kabilang ang mga balotang magsisilbi sanang 
ebidensya sa dayaan sa eleksyon noong 2004 at 


mga papeles sa beripikasyon ng mga grupong nais ( 


lumahok sa eleksyong party-list ngayong taon. 


Kahina-hinala ang hindi agad pagresponde ng (ki 


mga bumberong nakahimpil isang kanto lamang ang 
layo sa gusali. Masyado nang malaki ang apoy nang 
dumating ang mga bumbero sa 
lugar. Ayon mismo sa kumander ` 
ng istasyon ng bumbero, bi- ~ 
hira sa naturang lugar ang 
mga sunog na hindi agad | 
naiuulat sa kanila. ad 
Ang di maipaliwanag na ( 
pag-alis ng mga Marines na ` 
naggugwardya sa gusali (L 
bago sumiklab ang sunog \ 
ay nagpapatibay sa panini- V4. “Ay 
wala ng marami na ang su- f 
nog ay kagagawan ng mga ; 
tauhan ng gubyerno. Bukod 
sa posibilidad na bahagi ito 
ng pagsisikap ng Malacañang — 


para hindi matuloy ang eleksyon sa Mayo, kung sa- 
an pinakamalamang na manalo ang mga kalaban ni 
Gloria Arroyo. 

Isang linggo naman bago ang 

sunog, tatlong empleyado ng 

N \ National Printing Office (NPO) 

EN | ang nahuling kumokopya ng 

[ ON y mga serial number ng mga balo- 

- Py tang gagamitin sa darating na 

j eleksyon. Pinaniniwalaang pagha- 

handa para sa paggawa ng mga hu- 

wad na balotang gagamitin sa pan- 
-N daraya. 

Ang NPO, na siyang upisyal 

: hna tagaimprenta ng mga doku- 

f mento para sa eleksyon, ay pi- 

namumunuan ni Felipe Evardone 

na sangkot sa mga kaso ng 

katiwalian sa kanyang upi- 

sina. Kapatid siya ni Gov. 

7 Ben Evardone ng Eastern 

Samar na ngayo'y campaign ma- 

nager ng TEAM Unity ng admi- 

nistrasyong Arroyo. Ang paghi- 

rang sa kanya sa naturang 

pwesto ay bahagi rin ng 


na pagtakpan ang dayaan no- ma 
ong 2004, maaaring hakbang din ito `` 


3.4 milyong pamilya, nagugutom--SWS 


UMAABOT sa 19% o 3.4 milyong pamilya sa Pilipinas 
ang nakaranas ng gutom nitong nagdaang tatlong 
buwan. Ito ang resulta ng sarbey na isinagawa ng 
Social Weather Stations (SWS) mula Pebrero 24 hang- 
gang 27. Ito na ang pinakamataas na tantos ng ka- 
gutuman na naitala ng SWS mula noong 1998. 

Pinakamalala ang gutom sa Kamaynilaan kung 
saan tumaas ang porsyento ng mga pamilyang nagu- 
gutom mula 17.7% noong Nobyembre 2006 tungong 
20.7% nitong Pebrero. Tumaas din ito mula 17.7% 
tungong 18.3% sa iba pang lugar sa Luzon. 

Sa halip na harapin ang lumalalang problema ng 
kagutuman, may gana pa si Gloria Arroyo na sabihing 
kaya lamang daw malaki ang bilang ng mga nagugu- 
tom ay dahil mas ginagastusan ng mamamayan ang 
mga luho tulad ng cellphone, alak at sigarilyo. 

paghahanda para dayain 
ang nalalapit na eleksyon. 


Pilipinas, pinakatiwaling bansa sa Asya 


ANG Pilipinas na ngayon ang pinakatiwali sa 13 ban- 
sa sa Asia na sinarbey ng Political and Economic Risk 
Consultancy (PERC), ayon sa ulat nito noong Marso 
13. Naungusan nang husto ng Pilipinas ang Indone- 
sia na pumapangalawa ngayon kasama ang Thailand. 
Kinumpirma lamang ng PERC ang dati nang nabunyag 
na laganap na korapsyon ng rehimeng Arroyo at ang 
pakitang-taong kampanya nito laban sa korapsyon 
na pinaglaanan pa ng P2 bilyon. 

Ginawa ang sarbey ng PERC mula Enero hanggang 
Pebrero kung saan kinapanayam nila ang mahigit 
1,400 dayuhang negosyante sa Asia. Karamihan sa 
kanila ay nagpahayag na sumahol pa ang korapsyon 
sa Pilipinas sa kabila ng paulit-ulit na pangangalan- 
dakan ng rehimeng Arroyo na sinusugpo nito ang ko- 
rapsyon. 

Maraming nasusuklam kay Arroyo 


TANDA ng sukdulang pagkakahiwa- 
lay ng pekeng presidenteng si Glo- 
ria Macapagal-Arroyo, sinigawan 
at ipinahiya siya ng mga dumalo 
sa isang aktibidad na pinuntahan 
niya. 

Noong Marso 8, Araw ng Kaba- 
baihan, sa halip na palakpak ang 
isalubong sa kanya ng libu-libong 
empleyadong kababaihan ay sigaw 
at kahihiyan ang natamo niya sa 
Ninoy Aquino Stadium sa Manila. 
Inasahan ni Arroyo na matutuwa 
ang mga nagsidalo dahil sa kan- 
yang programa ng microfinancing, 
ngunit laking gulat niya nang wa- 


lang natamasang pakinabang sa 
kanyang ipinangalandakang pro- 
grama ang kahit isa sa mga nagsi- 
dalo. Tinanong din sila ni Arroyo 
kung nakatanggap na sila ng 
P1,000 bawat buwan na dagdag- 
sahod. Ang sagot ng kababaihan 
ay maugong na “Wala!” 

Para mapagtakpan ang kahihi- 
yan ni Arroyo, pinalabas na la- 
mang ng kanyang mga tagapagsa- 
lita na mali diumano na grupo ang 
kanyang napuntahan. Pinulong 
umano ni Arroyo ang mga nag-or- 
ganisa ng aktibidad at sinabon si- 
la nang husto. 


Kahayupan ng 74th IB sa San Narciso, Quezon 
ISANG Pulang mandirigmang nadakip ng kaaway sa isang labanan sa 
San Narciso, Quezon ang naging biktima ng matinding kahayupan ng 


mga tropa ng 74th IB. 


Si Roval Belaryo (Ka Elor), gradweyt ng Philippine Normal 
University, ay natamaan nang salakayin ng pasistang militar ang ka- 
nilang hinihimpilan noong madaling araw ng Nobyembre 25, 2006. 
Nagawa pa siyang iatras ng kanyang mga kasama at pansamantalang 
itago habang naghahanap ng bangkang magagamit para mailayo si- 
ya at iba pang sugatan at maipagamot. Subalit nang balikan na si- 


ya ay hindi na siya matagpuan. 


Nakuha ng militar nang buhay ang sugatang si Ka Elor at ipinai- 
lalim sa matinding tortyur. Ayon sa salaysay ng mga magsasakang 
nakasaksi, nang hindi mapaamin ng mga berdugo si Ka Elor sa kani- 
lang pinagtatanong, ipinalapa siya sa asong kasa-kasama ng mga 
sundalo tuwing naglulunsad ang mga ito ng operasyong panunugjis. 
Palakpakan at hagalpakan ang mga demonyong militar habang pina- 
nonood nila ang labis nang naghihirap na kasama hanggang sa ma- 


matay ito. 


Para mapagtakpan ang kanilang kahayupan, pinalabas ng 74th 
IB na nagkaroon ng engkwentro noong Nobyembre 29 at dito nama- 


tay si Ka Elor. 


Dagdag na hinagpis ang inabot ng pamilya ni Ka Elor nang isang 
buwan silang pabalik-balik sa munisipyo ng San Narciso bago nila 
makuha ang kanyang bangkay para maipalibing. Ito'y dahil hindi 
makapag-isyu ng death certificate ang mga mediko-ligal ng pulisya 
ng San Narciso dahil hindi nila maitala na ang tunay na sanhi ng 
pagkamatay ni Ka Elor ay ang pagpapalapa sa kanya sa aso. Sa huli 
ay nakuha rin ng pamilya ang kanyang mga labi sa paggigiit ng mga 
tagapagtaguyod ng karapatang-tao, subalit wala nang banggit sa 
death certificate tungkol sa tunay niyang ikinamatay. 

Mga sibilyang Afghan, 
pinagbabaril ng mga 
sundalong Amerikano 


DI kukulangin sa 16 na sibilyang 
Afghan ang namatay at 34 ang 
malubhang nasugatan nang pag- 
babarilin sila ng mga sundalong 
Amerikano noong Marso 4 sa Jala- 
labad, Afghanistan. Walang patu- 
manggang pinagbabaril ng mga 
sundalo ang lahat ng sasakyang 
dumaraan noon sa isang mataong 
haywey matapos nilang makasagu- 
pa ang mga gerilyang Afghan. Ang 
naturang mga tropa ay bahagi ng 
mananakop na koalisyong pinamu- 
munuan ng US. 

Tyempong nakunan ng litrato 
ng mga potograper ng Associated 
Press ang nangyaring masaker, 
partikular ang pamamaril ng mga 
tropa ng US sa isang sasakyang 
may lulang tatlong sibilyan. Suba- 
lit kinumpiska ang mga kamera ng 
mga potograper at saka binura ang 
mga litrato ng pamamaril. Pinag- 
bawalan silang ipalabas ito sa te- 
lebisyon o pahayagan. 

Binatikos ng mga potograper 
ang pagsira sa kanilang mga litra- 
to at balak nilang sampahan ng 
kaso ang mga sundalo. 

Nang kumalat na sa publiko 
ang balita, naglunsad ang mga 
Afghan ng mga kilos protesta para 
kundenahin ang masaker. Kinun- 
dena rin nila ang patuloy na oku- 
pasyon ng US sa kanilang bansa at 
ang pakikipagsabwatan ng tutang 
rehimen ni Presidente Hamid 
Karzai sa mga mananakop. 

Kinabukasan, siyam pang sibil- 
yan ang napatay nang bombahin 
ng mga pwersang mananakop ang 
isang bahay sa lalawigan ng Kapi- 
sa, sa hilaga ng Kabul. 

Mahigit 800 sibilyang Afghan 
ang nasawi noong 2006 dahil sa 
mga atake ng mga mananakop. 

Pagbisita ni Bush sa Latin America, 
sinalubong ng protesta 


SINALUBONG ng malalaking kilos protesta ang pag- 
bisita ni Pres. George W. Bush ng US sa limang ban- 
sa sa Latin America noong ikalawang linggo ng Mar- 
so. 

Mahigit 6,000 mamamayan ang nagmartsa sa Sao 
Paulo, Brazil para batikusin si Bush. Sa lunsod ng 
Porto Alegre, sinunog ang effigy ni Bush sa rali ng 
mahigit 500 katao. Sa Rio de Janeiro, sinabuyan ng 
mga nagprotesta ng pulang pintura ang konsulada ng 
US bilang simbolo ng kanilang galit. 

Sa Colombia, 200 nakamaskarang estudyante ang 
nagpintura ng mga islogang anti-US sa mga pader ng 
Bogota National University. Nanawagan silang ibasu- 
ra ang US-Colombia Free Trade Agreement na pinir- 
mahan noong Nobyembre 2006. Inakusahan din nila 
ang US ng panghihimasok sa mga panloob na usapin 
ng Colombia sa pamamagitan ng pagpapadala ng 
5700 milyong ayudang militar bawat taon. 

Sa Buenos Aires, Argentina, pinangunahan ni 
Pres. Hugo Chavez ng Venezuela ang isang anti-US na 
rali na dinaluhan ng 20,000 katao. Kinundena ni 
Chavez ang mga imperyalistang patakaran ng rehi- 
meng Bush. Binatikos din niya ang umano'y tulong 
na ipinapangako ni Bush na aniya'y pananabotahe at 
panlilinlang sa mamamayan. 

Sa Uruguay, nagrali ang mahigit 6,000 katao. Pi- 
nuntirya nila ng mga bato ang McDonalds, isang 
Amerikanong kainan, habang paparating si Bush sa 
kanyang hotel lulan ng isang bullet-proof na kotse. 
Ang martsa ay inorganisa ng isang pederasyon ng 
mga unyon ng manggagawa at iba pang grupo. 

Sa Asuncion, Paraguay, nagprotesta rin ang ilang 
mamamayan sa tapat ng embahada ng US kahit hin- 
di dumaan doon si Bush. 

Sa Guatemala, gumawa ang mga lider-katutubo 
ng mga ritwal para “linisin” ang mga sagrado nilang 
lugar sa Iximche at maitaboy ang anila'y masasa- 
mang ispiritong hatid ng pagbisita ni Bush doon. Bi- 
natikos ng mga militanteng Guatemalan ang panggi- 
gipit ng rehimeng Bush sa mga migranteng nasa US 
at ang paglulunsad nito ng gerang agresyon. 

Sa Mexico, ang huling bansang binisita ni Bush, 
nagmartsa ang daan-daang demonstrador noong Mar- 
so 13 sa harap ng embahada ng US. Nilabanan ng 
mga nagprotesta ang riot police at sinira nila ang 
mga barikada. Nagsunog sila ng bandila ng US. Ma- 
rahas na binuwag ng mga pulis ang kanilang hanay. 

53 pulis, namatay sa reyd 
ng mga gerilya sa India 
LIMAMPU'T tatlong pulis ang namatay nang lusu- 
bin ng mga gerilya sa ilalim ng Communist Party 
of India-Maoist (CPI-M) ang isang himpilan ng 
pulisya sa Rani Bodli, Raipur, sa estado ng Chhat- 
tisgarh noong Marso 14. Namatay sa opensiba 
ang 37 upisyal at 16 na karaniwang pulis. 

Mahigit 40 taon nang naglulunsad ng digmang 
bayan ang CPI-M. Ayon sa mga ulat, kontrolado na 
ngayon ng CPI-M ang 10 sa 16 na distrito sa bu- 
ong Chhattisgarh at may presensya rin ito sa 14 
na iba pang estado sa India. 

Nagbigay-pugay ang PKP sa CPI-M sa pinaka- 
huli nitong mga tagumpay. Anang PKP, “Ang ta- 
gumpay ng taktikal na opensiba ng ating mga ka- 
samang Indian noong Marso 14 ay umaalingaw- 
ngaw sa buong daigdig at nagbibigay-inspirasyon 
sa lahat ng inaapi at pinagsasamantalahang ma- 
mamayan na magrebolusyon at isulong ang kani- 
lang pakikibaka laban sa reaksyunaryong pagha- 
hari at sistema sa kani-kanilang bansa." 


Mga rali sa anibersaryo 
ng gera sa Iraq, inilunsad 


DAAN-DAANG libong mamamayan sa US at iba pang 
bansa ang nagrali mula Marso 17 para gunitain ang 
ikaapat na anibersaryo ng pagsalakay ng US sa Iraq 
nitong Marso 20 at igiit ang agarang pagtatapos ng 
gera. 

Sa US, pinangunahan ng koalisyong United for 
Peace and Justice ang mga martsa sa iba't ibang lun- 
sod. Libu-libo ang sumama sa mga kilos-protesta sa 
mga syudad ng New York, Washington DC, San Fran- 
cisco, Portland at iba pa. 

Sa labas ng US, pinakamalaki ang naging pagki- 
los sa Spain, kung saan umabot sa 100,000 ang du- 
malo. Naglunsad rin ng mga martsa-rali sa iba pang 
kabisera sa Europe at sa Australia. 

Samantala, sa US, nakatakdang pagbotohan sa 
US House of Representatives ang panukalang pauwi- 
in na ang mga tropa ng US sa Iraq pagsapit ng Set- 
yembre 1, 2008 o mas maaga pa. Patuloy na nagma- 
matigas si Pres. George W. Bush ng US laban sa anu- 
mang planong kagyat na tatapos sa gera sa Iraq. 

sasyon at mga indibidwal sa loob at labas ng bansa na bumaba- 

tikos sa walang humpay na kampanya ng pampulitikang 
pamamaslang laban sa mga kasapi at lider ng mga progresi- 
bong organisasyon. Subalit lahat ng ito'y pawang inaalipus- 
ta ni Gloria Arroyo sa pagpapatindi ng pasistang pamamas- 
lang, pandarahas at pang-aatake ng kanyang mga armadong 
tauhan laban sa mamamayan kasabay ng kanyang pagma- 


maang-maangan at pagpapabalat-bunga tungkol sa 
"pag-iral pa rin ng demokrasya." 

Nitong nakaraang mga linggo, kasabay ng 
marami pang pagpatay, partikular na tinar- 
get ng mga death squad ng militar ang mga 
tumulong at tumayong saksi noong Pebrero 
sa imbestigasyong isinagawa ng United Na- 
tions sa laganap na pamamaslang. 

Wala pang dalawang linggong nakaaalis 
sa bansa ang misyong pinamunuan ni Prof. 
Philip Alston, UN Special Rapporteur for 
Extrajudicial Executions, pinaslang sa Digos 
City si Renato Torrecampo Pacaide, isang lider 
magsasaka na tumulong na makapanayam ng misyon 
ang mga saksi at pamilya ng ilang biktima. Makalipas 
ang walong araw, pinaslang naman ng militar si Siche 
Gandinao, isang lider-magsasaka na tumestigo laban 
sa AFP sa naturang imbestigasyon. Nagbanta ang mi- 
litar na isusunod na rin ang isa pang saksi, ang kapa- 
tid ni Siche na si Divina. 

Ang pagpatay sa mga saksi sa mga pamamaslang 
ay nagpapatampok sa lubos na kalupitan at kawalang- 
pakundangan ng mga pasistang pinuno at galamay ng 
rehimeng Arroyo. Desperado silang lipulin ang pinaka- 


Mga tampok sa 
isyung ito... 


Militarisasayon sa 

Kamaynilaan 


Panggipit 
sa mga progresibo, 
pinag-iibayo 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Labanan ang pasistang 
pandarahas at panunupil 


T uluy-tuloy na dumarami at lumalawak ang hanay ng mga organi- 

masusugid na mga pwersang 
naglalantad at bumabatikos sa 
pasistang mga krimen ng rehimen at iba pang mabibi- 
gat na kasalanan nito sa bayan. 

Kasabay ng tuluy-tuloy na pamamaslang, lalong 
pinatitindi at pinapaspasan din ng rehimeng Arroyo 
ang katuwang nitong taktika--ang paglulunsad ng 
maruruming “ligal” at ekstraligal na paraan ng panini- 
ra, panggigipit at panunupil sa mga progresibong 
pwersa at sa mga organisasyon, partido at lider nila. 

Layunin ng rehimen na itulak ang mga ito sa labas 


Pakana laban kay Satur 
Ocampo sa Leyte 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


